Ernest George Ravenstein

Ernest George Ravenstein (1834–1913) var en britisk statsviter av tysk opphav. Han flyttet fra Tyskland til England i 1852. Han er kjent for formulering av migrasjonslovene.

Ravenstein blir også kalt geograf og samfunnsgeograf. 

 Forskningen 
I 1885 ble hans verk, The Laws of Migration, publisert i «Journal of the Royal Statistical Society». Her hevdet han å ha påvist at migrasjon som fenomen har bestemte karakteristikker og mønstre. Dette arbeidet førte til elleve «flyttelover», eller «migrasjonslover».

Bakgrunnen for disse migrasjonslovene var fremveksten av industrisamfunnet i siste halvdel av 1800-tallet og dets virkninger på arbeidsmønsteret for Europas og Nord-Amerikas befolkning. Denne fremveksten omfavnet oppstart av fabrikker og storproduksjon, jernbaner og annen kommunikasjon.

Mulighetene for å flytte på seg, samt mulighetene for arbeid, både i art og varighet, var i endring. Folk flyttet fra rurale til urbane strøk, og det er dette fenomenet Ravenstein forklarte og antesiperte gjennom sine migrasjonslover. 

 Referanser 

Kategori:Britiske forskere
Kategori:Personer fra Frankfurt am Main